SK Úradný vestník Európskej únie C 153/16

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom

(2005/C 153/07)

(Text s významom pre EHP)

Číslo pomoci: XS 21/02

Členský štát: Taliansko

Región: Veneto

Názov programu pomoci: Úľavy pre investície na inováciu v sektoroch organizácie a obchodu

Právny základ:

— Legge 27.10.1994, n. 598, art. 11

— Decreto legislativo 31.03.1998, n. 123

— Legge 23.12.1999, n. 488, art. 54 comma 3

— Decreto legislativo 31.03.1998, n. 112, art. 19

— Delibera di Giunta della Regione Veneto del 31.12.02, n. 3971 e relative schede allegate

Ročné výdavky plánované v rámci programu pomoci: (v miliónoch EUR)

Maximálna intenzita pomoci: Maximálna intenzita pomoci sa pohybuje v rozsahu maximálnej schválenej intenzity.

Intenzity hrubého grantového ekvivalentu stanovené pre zamýšľané operácie so sadzbou 5 % sú:

7,1 % hrubého grantového ekvivalentu pre malé a stredné podniky v zónach s povolenou výnimkou podľa čl. 87.3 c) Zmluvy ES;

5,7 % hrubého grantového ekvivalentu pre malé podniky v ostatných zónach regiónu;

2,8 % hrubého grantového ekvivalentu pre stredné podniky v ostatných zónach regiónu.

Príspevok na úhradu úrokov sa vypočítava na základe plánu odpisov financovania v nemenných kapitálových splátkach.

Dátum implementácie:

Trvanie programu: do 31. decembra 2006

Účel pomoci: Podporiť rozvoj a šírenie technológií v malých a stredných podnikoch pomocou financovania investícií na inováciu organizácie a obchodu.

Príslušný(-é) sektor(-y) hospodárstva: Pomoc je určená malým a stredným podnikom pôsobiacimi v nasledovných sektoroch:

ťažba nerastov;

spracovateľské odvetvia;

výroba a distribúcia elektrickej energie;

stavebníctvo;

informatika a pridružené aktivity;

spracovanie pevných odpadov, čistenie odpadových vôd a pod.

Názov a adresa orgánu poskytujúceho pomoc:

Regione Veneto Direzione Industria Corso del Popolo, 14 30172 Mestre (VE)

Číslo pomoci: XS35/03

Členský štát: Spojené kráľovstvo

Región: Grófstvo Gwynedd, Wales

Názov programu pomoci alebo názov spoločnosti prijímajúcej individuálnu pomoc: Gwynedd Business Development Package

Právny základ: Section 2 (1) of the Local Government Act 2000

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: 2003 – 384 870 GBP

2004 – 532 870 GBP

2005 – 545 260 GBP

Toto financovanie podporí maximálne 203 malých a stredných podnikov, ktoré spĺňajú definíciu skupinovej výnimky pre malé a stredné podniky uvedenú v prílohe 1.

Maximálna intenzita pomoci: Maximálna intenzita pomoci bude 50 %. Maximálna výška poskytnutej pomoci bude pri väčšine žiadostí 5 000 GBP, hoci vo výnimočných prípadoch, keď nebude k dispozícii poskytnutie pomoci z iných zdrojov, bude prichádzať do úvahy aj poskytnutie pomoci do výšky 50 000 GBP.

Pomoc bude poskytnutá na investičné náklady (čl. 87 ods. 3 písm. a) – 35 % + 15 %), s výnimkou prípadov obchodného plánovania a marketingu, kedy sa môžu zahrnúť aj náklady na poradenskú činnosť.

Dátum implementácie:

Trvanie programu alebo individuálnej pomoci: November 2005

Účel pomoci: Účelom tejto pomoci je zlepšiť konkurencieschopnosť a vytváranie nových pracovných miest malými a strednými podnikmi v grófstve Gwynedd (článok 87 ods. 3 písm. a) prostredníctvom vývoja nových výrobkov a zlepšenia obchodných postupov. Tieto ciele sa dosiahnu prostredníctvom podpory na poradenskú činnosť a kapitálové investície. Účelom programu je poskytnúť podporu 160 existujúcim malým a stredným podnikom a vytvoriť 63 nových malých a stredných podnikov, čím sa vytvorí 200 nových pracovných miest a zachráni 256 existujúcich pracovných miest.

Príslušný(-é) sektor(-y) hospodárstva: Všetky sektory, okrem:

ťažby uhlia

oceliarstva

lodného staviteľstva

výroby umelých vlákien, textilu a oblečenia

motorových vozidiel

poľnohospodárstva

potravinárstva

maloobchodu

starobincov a sanatórií

Názov a adresa orgánu poskytujúceho pomoc:

Colin Morris Planning and Economic Development Department Gwynedd Council Council Offices CAERNARFON Gwynedd LL55 1SH

Číslo pomoci: XS 51/03

Členský štát: Belgicko

Región: Flámsko

Názov schémy pomoci alebo názov podniku prijímajúceho individuálnu pomoc: Poradenské poukazy – schéma pomoci na podporu externých poradenských služieb pre flámske malé a stredné podniky.

Právny základ (Rechtsgrond): Besluit van de Vlaamse regering van 14 februari 2003 betreffende de adviescheques. Dit besluit valt onder het toepassingsgebied van de Verordening (EG) nr. 70/2001 van de Commissie van 12 januari 2001 betreffende de toepassing van artikel 87 en 88 van het EG-Verdrag op staatssteun voor kleine en middelgrote ondernemingen, en eventuele latere wijzigingen van deze verordening.

Ročné výdavky plánované v rámci schémy pomoci alebo celková čiastka individuálnej pomoci poskytnutej podniku: Celkový rozpočet, ktorý bol vyčlenený na schému „poradenské poukazy“ pre všetky akceptovateľné odvetvia, predstavuje 5 miliónov EUR na rozpočtový rok.

Maximálna intenzita pomoci: Maximálna intenzita pomoci pre malé a stredné podniky predstavuje 50 % celkovej čiastky poradenských poukazov.

Malé a stredné podniky si môžu v rámci dostupných rozpočtových prostriedkov rezervovať maximálne 820 poradenských poukazov na kalendárny rok s nominálnou hodnotou 30 EUR na poradenský poukaz alebo v maximálnom objeme 24 600 EUR na poradenské poukazy.

Dátum implementácie:

Trvanie schémy alebo trvanie udelenej individuálnej pomoci: Schéma je v prvej fáze v platnosti počas troch rokov, po ktorej bude schéma zhodnotená. Potom môže minister rozhodnúť o predĺžení, prispôsobení alebo pozastavení schémy podľa dosiahnutia efektívnosti schémy, politických priorít a rozpočtového rozsahu.

Cieľ pomoci: Ide o schému na podporu finančne dostupného a kvalitného externého podnikového poradenstva pre malé a stredné podniky. Tieto podniky sú v praxi často zdržanlivé, pokiaľ ide o použitie externého poradenstva, pretože sa obávajú vysokých nákladov ako aj preto, že vychádzajú z toho, že toto poradenstvo nevyhovie ich potrebám, alebo jednoducho nevedia o dostupnosti takéhoto externého odborného poradenstva.

Za účelom zaistiť kvalitné poskytovanie podnikového poradenstva zabezpečuje nezávislá Rada pre poradenstvo a konzultáciu uznávanie akceptovateľných certifikátov kvality. Flámsky úrad udeľuje uznanie poradenským subjektom, ktoré disponujú takýmto certifikátom kvality. Zoznam uznaných poradenských subjektov je dostupný na internetovej stránke flámskeho úradu. Podnik rozhodne, na ktorý poradenský subjekt sa obráti.

Podniky si môžu rezervovať poradenské poukazy na flámskom úrade. Poradenský poukaz má hodnotu 30 EUR. 50 % z tejto čiastky uhrádza podnik, 50 % uhrádza flámsky úrad. Za jeden kalendárny rok si môže podnik zakúpiť 820 poradenských poukazov s lehotou platnosti 14 mesiacov od ich vydania. Keďže v tomto prípade ide o e-gov schému, poukazy možno objednať iba prostredníctvom internetu.

Príslušné odvetvie hospodárstva: Schéma zostáva v oblasti pôsobnosti Nariadenia (ES) č. 70/2001 Komisie z 12. januára 2001 o uplatňovaní článkov 87 a 88 zmluvy o ES na štátnu pomoc pre malé a stredné podniky.

Názov a adresa orgánu poskytujúceho pomoc:

Ministerie van de Vlaamse Gemeenschap Afdeling Economisch Ondersteuningsbeleid Cel Adviescheques Markiesstraat 1 1000 Brussel

Číslo pomoci: XS64/01

Členský štát: Taliansko

Región: Piemonte

Názov programu pomoci: Jednotný plánovací dokument 2000 – 2006 región Piemonte – Opatrenie 2.2 Finančné systémy a poradenstvo pre rozvoj a zakladanie spoločností – Riadok 2.2.b – Zásahy finančného inžinierstva prostredníctvom podielových pôžičiek.

Právny základ:

a) Atto deliberativo della Giunta Regionale n. 12-3626 del 31 luglio 2001 Reg. 1260. Ob. 2. DOCUP Regione Piemonte, periodo di programmazione 2000/2006. Approvazione progetti di aiuto in esenzione ai sensi del Reg. Ce 70/2001 – Allegato 4 – 2.2.b Interventi di ingegneria finanziaria tramite prestiti partecipativi.

b) Determina Dirigenziale n. 149 dell'8 ottobre 2002 in Bollettino Ufficiale della Regione Piemonte n. 42 del 17 ottobre 2002, p. 59 e ss.

Ročné výdavky plánované v rámci programu: Plánované sumy sa vzťahujú na program pomoci ustanovený v „Riadku 2.2.b – Zásahy finančného inžinierstva prostredníctvom podielových pôžičiek“ a zahŕňajú financovanie Cieľa 2 a postupné vyraďovanie (phasing out).

Maximálna intenzita pomoci: Hmotné a nehmotné investície:

7,5 % brutto pre stredné podniky;

15 % brutto pre malé podniky;

Zvýšenie pre oblasti podľa článku 87 ods.3 písm.c) sa neuplatňuje.

Dátum implementácie:

Trvanie programu: Do 30. júna 2007

Účel pomoci: Pomoc pre investície.

V rámci Jednotného plánovacieho dokumentu 2000-2006 Regiónu Piemonte, priorita 2 – Kvalifikácia a podpora systému, Opatrenie 2.2. – Finančné a poradenské systémy pre rozvoj a zakladanie podnikov, intervenčná línia b) sa usiluje o posilnenie majetkovej štruktúry malých a stredných podnikov s cieľom podporovať výrobné investície, prispieva k posilňovaniu a zakladaniu podnikov a predstavuje základný prvok pre konsolidáciu hospodárskeho – výrobného sektora s pozitívnymi účinkami na udržiavanie a rozvoj zamestnanosti.

Príslušné hospodárske odvetvie(-ia): X Všetky odvetvia

X Služby (všetky)

Poznámky:

Tento program môžu využívať malé a stredné podniky patriace do sektorov priemyslu, výstavby, remeselnej výroby, cestovného ruchu a služieb definovaných v prílohe I k nariadeniu Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom (Ú. v. ES L 10, 13.1.2001), ktoré sa nachádzajú v oblasti patriacej do cieľa 2, v oblasti postupného vyraďovania (Phasing – out) a/alebo v oblasti podľa článku 87 ods. 3 písm. c (ale bez uvedených zvýšení).

Program ustanovuje vytvorenie revolvingového fondu pre prideľovanie podielových pôžičiek finančne zdravým malým a stredným podnikom s pevnými perspektívami rozvoja, ktorých spoločníci schválili, ale ešte nesplatili, zvýšenie základného imania vo výške od 50 000 EUR do 1 000 000 EUR.

Intenzita pomoci nesmie v žiadnom prípade presiahnuť 7,5 % HEP (hrubý ekvivalent pomoci) pre stredné podniky a 15 % HEP pre malé podniky.

Zvýšenie základného imania spoločnosti musí byť nevyhnutne spojené s investičným programom v oblasti technologických inovácií, rozširovania a rozvoja spoločnosti a musí sa rovnať minimálne výške finančného príspevku z verejných fondov v rámci JPD (Jednotného plánovacieho dokumentu). Zvýšenie základného imania musí vyplývať z príslušného uznesenia výnimočného valného zhromaždenia príslušnej spoločnosti.

Cieľom tohto opatrenia je podporovať vstup nových likvidných aktív do podnikov.

Preto nie je možné požadovať za prípustné zvýšenia základného imania vykonané podľa článkov 2440 a 2442 Občianskeho zákonníka (v nasledujúcich prípadoch: vklady vo forme nepeňažných vkladov a úverov a prevod rezerv na základné imanie) ani zvýšenia vykonané pomocou rezervných fondov alebo iných účtovných položiek, ktoré už v súvahe existujú.

Túto pomoc nie je možné kumulovať s inou verejnou pomocou týkajúcou sa toho istého opatrenia.

Prípustné žiadosti sa musia týkať budúcich opatrení a preto sa za neprípustné považujú zvýšenia základného imania splatené pred dátumom predloženia žiadosti.

Správca zabezpečí tak vo fáze technickej prijateľnosti, ako aj vo fáze realizácie a konečných vyúčtovaní, okrem iného, kontrolu úzkeho vzťahu medzi schváleným zvýšením základného imania a plánovanými investíciami (so záväzkom vrátiť príslušný finančný príspevok za predpokladu, že nespĺňa ciele a podmienky ustanovené v popise programu pomoci) a v súvislosti s oprávnenými výdavkami súlad s článkom 2 písm. c) a d) a článkom 4 ods. 5 nariadenia (ES) č. 70/2001.

Región Piemonte sa zaviazal v žiadnom prípade neprekročiť intenzitu pomoci ustanovenú v nariadení (ES) č. 70/2001, teda 7,5 % HEP pre stredné podniky a 15 % HEP pre malé podniky, vložením „obmedzujúceho ustanovenia“ do popisu opatrenia: toto ustanovenie je zahrnuté v JPD, v programovej prílohe a oznámeniach o ponukovom konaní..

Program sa uplatňuje bez toho, aby boli dotknuté nariadenia, smernice a usmernenia prijaté podľa ustanovení Zmluvy o ES, týkajúce sa poskytovania štátnej pomoci v niektorých odvetviach v zmysle článku 1 nariadenia (ES) č. 70/2001: v prípade obdržania žiadostí o poskytnutie pomoci zo strany subjektov patriacich do odvetví, na ktoré sa vzťahuje osobitný predpis Spoločenstva o štátnej pomoci, preskúma implementačný orgán uvedené projekty vo svetle platnej právnej úpravy predpisu a bude sa riadiť jej ustanoveniami.

Názov a adresa orgánu poskytujúceho pomoc:

Regione Piemonte Direzione Industria Via Pisano n. 6 10152 TURIN

Ďalšie informácie:

Kontaktná osoba: Dott. Giuseppe Benedetto, Via Pisano, 6 Torino Tel. 011/4323195 Fax 011/4323483 E-mail: direzione16@regione.piemonte.it

Číslo pomoci: XS 119/03

Členský štát: Taliansko

Región: Toskánsko

Názov programu pomoci: Automatické daňové stimuly na podporu výrobnej základne

Právny základ:

— Art. 1 legge 341/95 e s.m. e i. di cui alla legge 266/97

— Decreto legislativo 112/98, art. 19

— Decreto legislativo 123/98

— Decreto Giunta regionale n. 6108/03

Ročné plánované výdavky v rámci programu pomoci: 20 000 000 EUR

Maximálna intenzita pomoci: Intenzita pomoci pre jeden podnik nesmie prekročiť 15 % hrubého grantového ekvivalentu (HGE) pre malé podniky a 7,5 % HGE pre stredné podniky z celkových investičných nákladov.

V prípade, keď príslušné oblasti sú podľa programu považované za prijaté podľa výnimky čl. 87 ods. 3 písm. c) revidovanej Zmluvy o ES, maximálna miera pomoci je 18 % HGE pre malé podniky a 14 % HGE pre stredné podniky.

Dátum implementácie: november 2003, dátum prevzatia formuláru Komisiou

Trvanie programu: Roky 2003 – 2006

Účel pomoci: Pomoc umožňuje, formou daňového bonusu, poskytnúť úľavu na činnosti týkajúce sa budovania nového zariadenia, rozširovania, modernizácie, reštrukturalizácie, prestavby, opätovnej aktivácie a na premiestnenie výrobných jednotiek.

Príslušný(-é) sektor(-y) hospodárstva: Kódy ISTAT 1991:

Sekcia C – „Ťažobné činnosti“

Sekcia D – „Malovýrobné remeselné aktivity“

Sekcia F – „Výstavba“

Divízia K 72 – „Informatika a pridružené činnosti“

Divízia K 74 – „Iné profesijné a podnikateľské aktivity“

Divízia I 63 – „Podporné a pomocné činnosti v doprave“.

Vylučujú sa podniky výrobného, spracovateľského sektoru a komercializácia výrobkov uvedených v prílohe I Zmluvy o ES a podniky realizujúce stavbu plavidiel.

Podniky využívajúce úľavy musia byť finančne a ekonomicky zdravé.

Názov a adresa orgánu poskytujúceho pomoc:

Regione Toscana Via di Novoli, 26 I-50127 Firenze

Ďalšie informácie: Program pomoci sa netýka exportných aktivít, je potrebné uviesť, že sa nejedná o priamu pomoc súvisiacu s exportovaným množstvom, vytváraním a riadením distribučnej siete alebo súvisiace s inými bežnými nákladmi spojenými s exportnou činnosťou a tieto nie sú podmienené prednostným využívaním interných produktov vzhľadom na dovážané výrobky.

Uplatnené úľavy sa týkajú nákladov zvyšovaných postupne k dátumu predloženia žiadosti o pomoc. Úľavy poskytované na poradenské služby nie sú trvalé ani pravidelné, ani nie sú viazané na bežné náklady prevádzkovania podniku.